Ацәгьаура аԥырҟәҟәаара аганахьала иприоритету хырхарҭас иаанхоит аҳәса ирықәшәо амчылареи аҭаацәараҿ ацәгьауреи рыҿагылара, – иҳәеит Қырҭтәыла апрокурор хада Иракли Шьоҭаӡе апрокурортә хеилак алахәылацәа Қырҭтәыла апрокуратура аусзура 2020 шықәсатәи аҳасабырба анрызцәыригоз.
Шьоҭаӡе иажәақәа рыла, апрокуратура аҭаацәараҿ ацәгьаура зхарарҵо ахаҿқәа рганахьала иџьбароу ашьауӷатә политика мҩаԥнагоит.
Апрокурор хада иҳасабырбаҿ ишану ала, 2020 шықәсазы аҭаацәарақәа рҿы аҭыԥ змаз ацәгьаурақәа рзы 4633 ашьаусқәа хацыркын, 2020 шықәсазы арҭ ацәгьаурақәа рзы аӡбарҭаҿ аҭакра рықәҵан 94% ацәгьауцәа.
Аинформациа аланарҵәеит Қырҭтәыла апрокуратура хада.